फैंस ने शख्स की पिटाई की, दोबारा भद्दे कमेंट्स न करने की सलाह दी
South Star Ram Charan Fan's Video Goes Viral - राम चरण के फैंस ने एक ऐसे शख्स की पिटाई कर दी, जो  उनकी पत्नी और दूसरे सेलेब्स के रिश्तेदारों के बारे में गलत बयान दे रहा था। सोशल मीडिया पर एक हिंसक वीडियो सामने आया है,
राम चरण के फैंस ने एक ऐसे शख्स की पिटाई कर दी, जो उनकी पत्नी और दूसरे सेलेब्स के रिश्तेदारों के बारे में गलत बयान दे रहा था। सोशल मीडिया पर एक हिंसक वीडियो सामने आया है, जिसमें फैंस उस शख्स को बड़ी ही बेरहमी से पीटते हुए नजर आ रहे हैं।
फैंस ने शख्स की पिटाई की, सुपरस्टार से माफी मांगने को कहा 
वीडियो के मुताबिक, एक इंटरव्यू के दौरान सुनिसिथ नाम के इस शख्स ने राम चरण और उनकी पत्नी उपासना को लेकर अपमानजनक टिप्पणी की थी, जिसके बाद राम चरण के 7 फैंस ने इस शख्स को ट्रैक किया। जानकारी जुटाने के बाद पता चला कि सुनिसिथ अपने यूट्यूब चैनल पर एक्टर्स के बारे में भद्दे कमेंट्स करने के लिए जाना जाता है। शख्स का पता लगाने के बाद फैंस ने उसकी पिटाई की और उसे अपने कमेंट्स के लिए माफी मांगने को कहा।
वीडियो पोस्ट करते हुए एक फैन पेज ने लिखा- ‘उपासना के बारे में गलत बोलने के लिए राम चरण के प्रशंसकों ने सुनिसिथ की पिटाई की। अब वो दोबारा सोशल मीडिया पर नजर नहीं आएगा।’
पिटाई को लेकर फैंस के बीच अलग-अलग राय
वीडियो में चल रही इस हिंसा को राम चरण के कई अन्य फैंस ने सपोर्ट किया। कुछ लोगों ने कमेंट सेक्शन में कहा कि उसके साथ ऐसा ही व्यवहार किया जाना चाहिए था। इतना ही नहीं एक फैन ने यहां तक लिखा- ‘इस तरह के इलाज से ही ऐसे लोगों में डर पैदा होगा जो सोचते हैं कि वे कोई बकवास बात करके निकल सकते हैं।’
हालांकि, कई ऐसे फैंस भी ने जिन्होंने शख्स के साथ मार-पिटाई करने का विरोध किया। एक ट्विटर यूजर ने लिखा- ‘मैं हिंसा का समर्थन नहीं करता हूं, हालांकि इस आदमी को बकवास क्यों करना पड़ता है? क्या उसका परिवार उस पर लगाम नहीं लगाता है? वह बेवजह स्टार्स और उनके परिवारों के खिलाफ बकवास बोलकर परेशानियों को न्योता दे रहा है।’
सुनिसिथ के इस बयान पर हुआ विवाद
बीते दिनों सुनिसिथ का एक वीडियो सामने आया था, जिसमें उसने कहा- ‘मैं उपासना के साथ लॉन्ग ड्राइव पर गया हूं। वह मेरी दोस्त है। उसके पास एक ऑडी इलेक्ट्रिक वाहन है और हम उस कार में गोवा गए हैं। राम चरण भी मेरे दोस्त हैं। एक बार, उन्होंने मुझसे उपासना को उनके प्यार में गिराने के लिए कहा था।’ सुनिसिथ ने आगे कहा- ‘कि वो चिरंजीवी की बेटी सुष्मिता के लथ लॉन्ग ड्राइव पर जा चुके हैं। यही वजह थी कि राम चरण के फैंस सुनिसिथ पर भड़क गए।’
पिटाई के बाद फैन ने सुनिसिथ को समझाया, बोले- दोबारा ऐसा मत करना
सुनिसिथ का एक और वीडियो सामने आया है, जिसमें एक फैन उन्हें समझाता हुआ नजर आ रहा है। फैन ने कहा- यह सब याद रखें और तय करें कि आप अगली बार इस तरह से बात नहीं करेंगे। आप जानते हैं कि आपको क्यों पीटा गया है और आपने जो किया वो गलत है। आप किसी भी परिवार की महिलाओं पर टिप्पणी नहीं कर सकते हैं। जब तक आप फिल्मों के बारे में बुरा-भला कहते थे, तब कभी किसी ने आपको कुछ नहीं कहा। आगे से किसी भी हीरो की निजी जिंदगी पर इस तरह के कमेंट मत कीजिए, यह गलत है।'